رياض سھيل

رياض سھيل يا رياض سانگي پاڪستاني صحافي آھي جيڪو بي بي سي اردو جو سينئر نمائندو آھي. رياض سھيل حيدرآباد ۾ 1973ع تي پيدا ٿيا. سندس والد سھيل سانگي پڻ سنڌ جو مشھور صحافي ۽ ڪارڪن رھيو آھي. بي بي سي ۾ ڪم ڪرڻ کان اڳ رياض سھيل روزاني ڪاوش جو سب ايڊيٽر پڻ رھيو. ھن جون خبرون ۽ تجزيا بي بي سي نيوز، بي بي سي اردو، بي بي  سي ھندي، روزاني ڪاوش، ھيرالڊ شايع ٿينديون رھن ٿيون. رياض سھيل کي سنڌ ۽ بلوچستان جي قوم پرست سياست بابت وسيع ڄاڻ آھي. رياض سھيل عليحدگي پسند، پاڪستان ۾ مذھبي ھٿياربند تنظيمن بابت رپورٽون پڻ لکندو آھي. 

ذاتي زندگي
رياض سھيل يا رياض سانگي 11 سيپٽمبر 1973ع تي حيدرآباد ۾ پيدا ٿيا. سندس والد سھيل سانگي سنڌ جو مشھور ڪارڪن ۽ صحافي آھي. رياض سھيل ايم اي سوشيالاجي جي سند سنڌ يونيورسٽي مان حاصل ڪئي. ھن انٽر سنڌ مسلم ڪاليج حيدرآباد مان پاس ڪئي ۽ ميٽرڪ ماڊل اسڪول سنڌ يونيورسٽي حيدرآباد مان پاس ڪيائين. 

 حوالا 

زمرو:پاڪستان جا صحافي
زمرو:سنڌي صحافي